# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL**  | **Cyhoeddi canllawiau i leoliadau addysg a gofal plant ar gynllunio at argyfyngau ac ymateb iddynt a pharhad dysgu** |
| **DYDDIAD**  | **29 Tachwedd 2022** |
| **GAN**  | **Jeremy Miles, AS, Gweinidog y Gymraeg ac Addysg** |

Mae’r pandemig Covid-19 wedi cael effaith na welwyd ei thebyg o’r blaen ar blant a phobl ifanc. Drwy gydol y cyfnod hynod heriol hwn, mae lleoliadau addysg ledled Cymru wedi gweithio’n ddiflino i gefnogi ein plant a’n pobl ifanc.

Mae Llywodraeth Cymru wedi ymrwymo i sicrhau na fydd unrhyw beth yn tarfu i’r fath raddau ar ein dysgwyr eto. Ein disgwyliad yw y dylai pob ysgol a lleoliad gofal plant fod yn cynllunio ar gyfer achosion o darfu yn y dyfodol, waeth beth fydd yr achos, gan roi blaenoriaeth i addysg a lles pob dysgwr.

I gefnogi hyn, rwyf heddiw wedi cyhoeddi canllawiau newydd [https://llyw.cymru/canllawiau-parhad-dysgu](https://eur01.safelinks.protection.outlook.com/?url=https%3A%2F%2Fllyw.cymru%2Fcanllawiau-parhad-dysgu&data=05%7C01%7CClaire.Smith2%40gov.wales%7C8a501cf40ea34d38f05008dad1f4e58c%7Ca2cc36c592804ae78887d06dab89216b%7C0%7C0%7C638053146995986276%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=9C5dZSO8%2BZxvKx%2BU1p8A30dScQxG3eLxVmvt8Wm%2BSFM%3D&reserved=0) a [https://llyw.cymru/canllawiau-i-leoliadau-addysg-gofal-plant-ar-gynllunio-argyfyngau-ac-ymateb-iddynt](https://eur01.safelinks.protection.outlook.com/?url=https%3A%2F%2Fllyw.cymru%2Fcanllawiau-i-leoliadau-addysg-gofal-plant-ar-gynllunio-argyfyngau-ac-ymateb-iddynt&data=05%7C01%7CClaire.Smith2%40gov.wales%7C8a501cf40ea34d38f05008dad1f4e58c%7Ca2cc36c592804ae78887d06dab89216b%7C0%7C0%7C638053146995986276%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000%7C%7C%7C&sdata=ViiW287%2BXxaXsNmVsfW7pJLigQD9oGAk%2BR8ka3cmeY8%3D&reserved=0) ar gyfer lleoliadau addysg, gofal plant a lleoliadau plant. Mae’r rhain wedi’u llunio ar y cyd â’n partneriaid allweddol, gan gynnwys undebau addysg, Estyn, Cymdeithas Llywodraeth Leol Cymru, Cymdeithas Cyfarwyddwyr Addysg Cymru, Rhanbarthau a Phartneriaethau, a chynrychiolwyr Addysg Uwch/Addysg Bellach a sefydliadau gofal plant.

Bydd y Canllawiau Parhad Dysgu yn cael eu cefnogi drwy ystod eang o adnoddau a dysgu proffesiynol a ddatblygir gan Lywodraeth Cymru, y Rhanbarthau a’r Partneriaethau. Bydd hyn yn cynnwys adnoddau i ddysgwyr sydd mewn blynyddoedd arholiadau a fydd yn cael eu datblygu gan CBAC, ynghyd ag ystod o astudiaethau achos, adnoddau dysgu cyfunol, synthesis ymchwil, arferion da rhyngwladol a dysgu proffesiynol dan arweiniad ymarferwyr.